stanford-oval/wikipedia huggingface dataset:
Halo of Gunfire (EP)
Aiheesta muualla

Halo of Gunfire (EP) Discogsissa. (englanniksi)
Albumi Halo of Gunfire (EP) Encyclopaedia Metallum -sivustolla (englanniksi)
Hagforsin kunta

| Hagforsin kunta |
| --- | --- |
 vaakuna

Valtio:   Ruotsi
Lääni:  Värmlannin lääni
Maakunta:  Värmlanti
Keskustaajama:  Hagfors
Kuntakoodi:  1783
Pinta-ala  ():  
 – Maa:  1 824,19 km²
Väkiluku (31.12.2020)  ():  11 517
 – Väestötiheys:  6,3 as./km²
 
 www.hagfors.se 
Infobox OKVirheellinen NIMI-arvo: 
Hagforsin kunnan alueella sijainneet pitäjät. Kartassa ovat myös kuntarajat vuodelta 1973 eli vuotta ennen nykyisen kunnan muodostamista.
Hagforsin kunta (ruots. Hagfors kommun) on Värmlannin läänissä sijaitseva Ruotsin kunta. Maakuntajaossa se kuuluu Värmlantiin. Kunnan keskustaajama on Hagfors.
Kunnan maapinta-ala on 1 824,19 neliökilometriä (1.1.2016) ja asukasluku 11 517 henkeä (31.12.2020).
Hagforsin kaupunkitaajama alkoi kehittyä 1873, kun alueelle rakennettiin kaksi masuunia. Kun Hagfors sai kaupunginoikeudet vuonna 1950, siellä asui 6 501 asukasta.
Lähin suuri kaupunki on Karlstad, joka sijaitsee noin 100 kilometriä etelämpänä.
Vuonna 2007 kunnassa oli 37,38 km² peltoa, joten saman ajankohdan maapinta-alaan vertaamalla saadaan peltojen osuudeksi 2,0 prosenttia kunnan maapinta-alasta.
Kuntajaon kehitys

Norra Rådan maalaiskuntaan perustettiin vuonna 1939 Hagforsin taajaväkinen yhdyskunta. Vuonna 1950 kunnan taajamaosa erotettiin Hagforsin kaupungiksi. Vuoden 1952 kuntauudistuksessa Norra Rådan ja Sunnemon maalaiskunnat yhdistettiin Norra Rådan "suurkunnaksi". Kaupunki ja muut maalaiskunnat (Gustav Adolf ja Ekshärad) säilyivät ennallaan.
Vuoden 1971 kuntauudistuksessa Hagforsin kaupunki muutettiin Hagforsin kunnaksi. Se sai nykyiset rajansa vuonna 1974, kun Gustav Adolfin, Ekshäradin ja Norra Rådan maalaiskunnat liitettiin siihen.
Vaakuna

Nykyinen vaakuna on entisen Hagforsin kaupungin vaakuna. Myös Ekshäradin ja Norra Rådan maalaiskunnilla oli oma vaakuna.
Ekshäradin maalaiskunta
Norra Rådan maalaiskunta
Väestönkehitys

| Hagforsin kunnan väestönkehitys 1950–2020 |
| --- | --- | --- | --- | --- |
| Vuosi |  |  | Asukkaita |  |
| 1950 | 1950 |    | 19 936 | 19 936 |
| 1955 | 1955 |    | 20 759 | 20 759 |
| 1960 | 1960 |    | 21 029 | 21 029 |
| 1965 | 1965 |    | 20 686 | 20 686 |
| 1970 | 1970 |    | 19 528 | 19 528 |
| 1975 | 1975 |    | 18 597 | 18 597 |
| 1980 | 1980 |    | 17 511 | 17 511 |
| 1985 | 1985 |    | 16 482 | 16 482 |
| 1990 | 1990 |    | 16 121 | 16 121 |
| 1995 | 1995 |    | 15 407 | 15 407 |
| 2000 | 2000 |    | 14 059 | 14 059 |
| 2005 | 2005 |    | 13 337 | 13 337 |
| 2010 | 2010 |    | 12 480 | 12 480 |
| 2015 | 2015 |    | 11 824 | 11 824 |
| 2020 | 2020 |    | 11 517 | 11 517 |
Lähde: Statistiska centralbyrån (SCB).
Kunnan väestö taustan mukaan on esitetty seuraavassa taulukossa.
| Tausta | Tarkempi jaottelu | Henkilöä (31> 12.2015) |  % |
| --- | --- | --- | --- |
| Ulkomaalaistaustaiset | Ulkomailla syntyneet | 1 384 | 11,7 |
| Ulkomaalaistaustaiset | Ruotsissa syntyneet, joiden molemmat vanhemmat syntyneet ulkomailla | 133 | 1,1 |
| Ruotsalaistaustaiset | Ruotsissa syntyneet, joiden vanhemmista toinen syntynyt Ruotsissa ja toinen ulkomailla | 597 | 5,0 |
| Ruotsalaistaustaiset | Ruotsissa syntyneet, joiden molemmat vanhemmat syntyneet Ruotsissa | 9 710 | 82,1 |
Hieman vanhempien vuoden 2009 lopun tietojen mukaan kunnassa asui 142 Suomessa syntynyttä, mikä vastasi 1,1 prosenttia kunnan väestöstä.
Vielä vanhempien vuoden 1984 lopun tietojen mukaan 3,6 prosenttia kunnan asukkaista oli ulkomailla syntyneitä. Tuolloin kunnassa asui 213 Suomessa syntynyttä, mikä vastasi 1,3 prosenttia kunnan väestöstä.
Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 164 942 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 78 000 kruunua.
Vuoden 2011 lopussa kunnan väestö jakautui eri ikäryhmiin seuraavasti:
0–17-vuotiaat: 16,1 %
18–64-vuotiaat: 56,1 %
65 vuotta täyttäneet: 27,8 %
Elinkeinot

Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. dagbefolkning) kertoo kunnassa sijaitsevista työpaikoista ja "yöväestö" (ruots. nattbefolkning) puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.
| Elinkeino | Elinkeino | Työpaikat (%) | Työlliset (%) |
| --- | --- | --- | --- |
|   | alkutuotanto | 3,8 | 4,1 |
|   | jalostus | 37,7 | 36,1 |
|   | palvelut | 57,3 | 58,4 |
|   | tuntematon | 1,3 | 1,3 |
|   | Työpaikkoja ja työllisiä | 4 777 | 5 199 |
|   | työpaikkaomavaraisuus | 91,9 |  |
Taajamat

Kunnassa on 8 taajamaa, joiden osuus kunnan väestöstä vuoden 2010 lopussa oli 64,3 prosenttia. Taajamien ulkopuolella asui tuolloin 4 458 asukasta. Seuraavassa on lueteltu kunnan alueella sijaitsevat taajamat väkilukuineen:
| # | Taajama | Väkiluku (31> 12.2010) |
| --- | --- | --- |
| 1 | Hagfors | 5 146 |
| 2 | Ekshärad | 1 074 |
| 3 | Uddeholm | 667 |
| 4 | Råda | 448 |
| 5 | Sunnemo | 241 |
| 6 | Geijersholm | 222 |
| 7 | Mjönäs | 217 |
| 8 | Munkfors* | 7 |
Kunnan keskustaajama on lihavoitu. Asteriskilla (*) merkityt taajamat kuuluvat tähän kuntaan vain osittain, ja edellä on merkitty kunkin taajaman tähän kuntaan kuuluvan osan väestö. Koko Munkforsin taajamassa on 3 054 asukasta, ja se kuuluu lähes kokonaan Munkforsin kuntaan. Ekshäradin taajaman nimenä on joskus ollut myös Kyrkheden.
Taajamat > Entiset taajamat

Ruotsissa on tilastoitu taajamaväestö aikaisemmin myös vuosina 1960, 1965, 1970, 1975, 1980, 1990, 1995, 2000 ja 2005. Jonakin tai joinakin näistä vuosista kunnassa on ollut myös seuraavan luettelon mukaiset taajamat, jotka eivät enää ole taajamia:
Bergsäng
Edebäck
Taajamat > Pientaajamat

Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:
Bergsäng
Byn + Hallen
Gumhöjden
Gustavsfors
Mossberg
Sörby
Västra Skymnäs
Ämtbjörk
Taajamat > Entiset pientaajamat

Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:
Hara
Hålfall
Höje
Kunnanvaltuusto

Ruotsissa valitaan joka neljäs vuosi edustajat valtiopäiville, maakäräjäkuntien valtuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Hagforsin kunnanvaltuustossa vuodesta 1973 lähtien.
| Puolue | Puolue | 1973 | 1976 | 1979 | 1982 | 1985 | 1988 | 1991 | 1994 | 1998 | 2002 | 2006 | 2010 | 2014 | 2018 | 2022 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | Maltillinen kokoomus | 3 | 3 | 4 | 4 | 5 | 3 | 4 | 4 | 4 | 3 | 4 | 3 | 2 | 1 | {{{m2022}}} |
|   | Keskustapuolue | 10 | 10 | 9 | 7 | 6 | 7 | 6 | 5 | 5 | 5 | 5 | 4 | 4 | 3 | {{{c2022}}} |
|   | Liberaalit | 2 | 2 | 2 | 1 | 2 | 2 | 2 | 1 | 1 | 2 | 3 | 3 | 2 | 1 | {{{fp2022}}} |
|   | Kristillisdemokraatit | 0 | 0 | 0 | 0 | 0 | 0 | 1 | 0 | 2 | 2 | 1 | 0 | 0 | 0 | {{{kd2022}}} |
|   | Ympäristöpuolue vihreät | 0 | 0 | 0 | 1 | 1 | 2 | 1 | 2 | 1 | 0 | 0 | 1 | 1 | 0 | {{{mp2022}}} |
|   | Ruotsin sosiaalidemokraattinen työväenpuolue | 30 | 30 | 30 | 32 | 31 | 31 | 29 | 32 | 20 | 23 | 21 | 18 | 18 | 12 | {{{s2022}}} |
|   | Vasemmistopuolue | 4 | 4 | 4 | 4 | 4 | 4 | 4 | 5 | 8 | 6 | 6 | 4 | 3 | 2 | {{{v2022}}} |
|   | Ruotsidemokraatit | 0 | 0 | 0 | 0 | 0 | 0 | 0 | 0 | 0 | 0 | 1 | 2 | 5 | 3 | {{{sd2022}}} |
|   | Muut | 0 | 0 | 0 | 0 | 0 | 0 | 2 | 0 | 0 | 0 | 0 | 0 | 0 | 13 | {{{övr2022}}} |
|   | Yhteensä | 49 | 49 | 49 | 49 | 49 | 49 | 49 | 49 | 41 | 41 | 41 | 35 | 35 | 35 | Virhe lausekkeessa: tunnistamaton välimerkki ”{”. |
Piirit

Vuodesta 2016 alkaen kunta on jaettu seuraaviin piireihin:
Ekshäradin piiri
Gustav Adolfin piiri (Värmland)
Hagforsin piiri
Norra Rådan piiri
Sunnemon piiri
Seurakunnat

Vuoden 2012 aluejaon mukaan kunnassa on seuraavat Ruotsin kirkon seurakunnat:
Hagfors-Gustav Adolf
Ekshärad
Norra Råda-Sunnemo
Seurakunnat > Historialliset seurakunnat

Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee kbfd, niin kyseessä "kirkonkirjapiiri" (ruots. kyrkobokföringsdistrikt), joka ei ole muodostanut omaa seurakuntaa, vaikka ne seurakuntiin rinnastetaankin.
Ekshärad (Hökeshara)
Gustav Adolf (Deglunden)
Hagfors
Norra Råda (Råda)
Sunnemo (Tutemo)
Seurakunnat > Kirkot

Ekshäradin kirkko
Gustav Adolfs kyrka
Hagforsin kirkko
Norra Rådan kirkko
Sunnemon kirkko
Aiheesta muualla

Wikimedia Commonsissa on kuvia tai muita tiedostoja aiheesta .
Hagforsin kunnan kotisivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Hagfors kommun – Kuntajaon kehitys on käännöstä.
Värmlannin läänin kunnat
Kartta Hagforsin kunnan piireistä.
Käännös suomeksi
Inspirations (Saxonin albumi)

| Inspirations Saxon |
| --- | --- | --- |

Cover-albumin tiedot
 Julkaistu: 19. maaliskuuta 2021
 Kesto: 36.29
 Levy-yhtiö: Silver Lining Music
Listasijoitukset
  9.
Saxonin muut julkaisut
| Thunderbolt 2018 | Inspirations 2021 | Carpe Diem 2022 |
Inspirations on Saxonin 23. studioalbumi, joka julkaistiin 19. maaliskuuta 2021.
Kappaleet

Paint It Black – 3.18  (The Rolling Stones)
Immigrant Song – 2.05  (Led Zeppelin)
Paperback Writer – 2.19  (The Beatles)
Evil Woman – 3.29  (Crow)
Stone Free – 3.44  (Jimi Hendrix)
Bomber – 3.22  (Motörhead)
Speed King – 3.30  (Deep Purple)
The Rocker – 3.45  (Thin Lizzy)
Hold The Line – 3.46  (Toto)
Problem Child – 4.08  (AC/DC)
See My Friends – 2.56  (The Kinks)
Kokoonpano

Biff Byford – laulu
Paul Quinn – kitara
Doug Scarratt - kitara
Nibbs Carter - basso
Nigel Glockler – rummut
Arvostelut

Imperiumi: 6+/10
Aiheesta muualla

Inspirations (Saxonin albumi) Discogsissa. (englanniksi)
Albumi Inspirations (Saxonin albumi) Encyclopaedia Metallum -sivustolla (englanniksi)
Saxon
| Biff Byford • Doug Scarratt • Paul Quinn • Nibbs Carter • Nigel GlocklerEntisiä jäseniä: Fritz Randow • Jörg Michael • Graham Oliver • Paul Johnson • Steve Dawson • Nigel Durham • Pete Gill |
| --- | --- |
Studioalbumit:  Saxon • Wheels of Steel • Strong Arm of the Law • Denim and Leather • Power and the Glory • Crusader • Innocence Is No Excuse • Rock the Nations • Destiny • Solid Ball of Rock • Forever Free • Dogs of War • Unleash the Beast • Metalhead • Killing Ground • Lionheart • The Inner Sanctum • Into the Labyrinth • Call to Arms • Sacrifice • Battering Ram • Thunderbolt • Inspirations • Carpe Diem • More Inspirations • Hell, Fire and Damnation
Livealbumit:  The Eagle Has Landed • Rock 'n' Roll Gypsies • Greatest Hits Live • The Eagle Has Landed – part 2 • BBC Sessions • The Eagle Has Landed – part 3
Kokoelmat:  Strong Arm Metal • Greatest Hits • Best of Saxon • Heavy Metal Thunder • The Very Best of Saxon: 1979–1988
Hillingdon

| Hillingdon |
| --- | --- |
 Hillingdonin sijainti Lontoossa.
Kaupunki:  Lontoo
Muodollinen kreivikunta:  Suur-Lontoo
Koordinaatit:  51°32′38″N, 0°28′34″W
Pinta-ala:  115,7002 km2
Väkiluku:  304 824  (2018)
Lähialueet:  Three Rivers, Harrow, Ealing, Hounslow, South Bucks
 fiHillingdon 
Hillingdon (London Borough of Hillingdon) on yksi Lontoon 32:sta kaupunkipiiristä ja sijaitsee kaupunkialueen länsiosassa. Sen pinta-ala on 116 neliökilometriä, ja siellä asui vuonna 2017 noin 302 000 ihmistä. Hillingdon sai nykyiset rajansa vuonna 1965, kun Uxbridge, Hayes and Harlington, Ruislip-Northwood, sekä Yiewsley and West Drayton yhdistettiin yhdeksi kaupunkipiiriksi. Heathrow’n lentoasema sijaitsee Hillingdonin eteläosassa.
Irakli Sirbiladze
Saavutukset

Ykkösen paras pelaaja 2010
Ykkösen maalikuningas 2010
Vuoden liigapelaaja 2012
Veikkausliigan maalikuningas 2012
Veikkausliigan hopea 2012
Hiromichi Tanaka

Hiromichi Tanaka vuonna 2007.
Hiromichi Tanaka (jap. 田中 弘道, Tanaka Hiromichi) (s. 7. tammikuuta 1962) on japanilainen videopelikehittäjä, joka on toiminut ohjaajana, tuottajana ja suunnittelijana. Hän työskentelee aiemmin Squarena tunnetulla Square Enixillä.
Squarella Tanaka aloitti työskentelyn PC-pelien parissa ja siirtyi seuraavaksi suunnittelemaan ensimmäiset kolme Final Fantasy -peliä Famicomille. Super Famicomille julkaistuja Seiken densetsu -pelejä kehittäessään hän suunnitteli pelisarjassa vaikuttaneen toiminnallisen taistelujärjestelmän. Tanaka oli myös johtavassa roolissa PlayStation 2:n ensimmäisen massiivimoninpelin,  Final Fantasy XI:n, tuotannossa.
Aiheesta muualla

Hiromichi Tanaka MobyGamesissa (englanniksi)
Heureka (yhtye)

Heureka on suomalainen, Kajaanista lähtöisin oleva gospel-yhtye. 1980-luvulla yhtye kuului Suomi-gospelin kärkinimiin ja teki kaksi äänitettä. Yhtye on levyttänyt pääasiassa jäseniensä säveltämää ja sanoittamaa tuotantoa.
Heurekan musiikissa kuuluu vaikutteita muun muassa Totolta ja Mr. Misteriltä. Ristin Voitto -lehden kriitikko Anssi Tiittasen mukaan Heureka oli aikaansa edellä hengellisissä sanoituksissaan, joissa oli suoran julistuksen puuttumisesta huolimatta terävää pohdintaa ja selkeä evankeliumi.
2010-luvun puolivälissä yhtyeen esikoislevy siirrettiin digiformaattiin, mikä innoitti yhtyeläiset suunnittelemaan comebackia. Heureka esiintyi pitkän tauon jälkeen Keuruulla  Iso Soitto-tapahtumassa heinäkuussa 2015. Paluukeikan jälkeen yhtye esiintyi vuodenvaihteessa 2015–2016 myös muilla paikkakunnilla ja päätti kiertueensa kotikaupunkiinsa Kajaaniin 27. helmikuuta 2016.
Kokoonpano

Jari Levy (laulu, kosketinsoittimet).
Tommi Pounusaari (taustalaulu, kosketinsoittimet).
Rauno Karmitsa (laulu, kitara).
Tommi Levy (lyömäsoittimet, ohjelmointi).
Mikael Juntunen (bassokitara).
Juha Levy (rummut).
Diskografia

Heureka (1987)
Muut äänet (1989)
Aiheesta muualla

Heurekan esitystuotanto Suomen äänitearkistossa (1901–1999)
Hideki Maeda

| Henkilötiedot |
| --- | --- | --- |
Koko nimi: Hideki Maeda
Syntymäaika: 13. toukokuuta 1954 (ikä 70)
Syntymäpaikka: Kioto, Japani
Kansalaisuus:  Japani
Pelipaikka: Keskikenttäpelaaja
Pituus: 169 cm
Seurat
| Vuodet | Seura | O (M) |
| 1977–1989 | Furukawa Electric | 209 (35) |
Maajoukkue
| 1975–1984 | Japani | 65 (11) |
 Seurajoukkueuran tilastot kattavat vain kansalliset sarjat.
Hideki Maeda (jap. 前田 秀樹, Maeda Hideki; s. 13. toukokuuta 1954 Kioto) on japanilainen entinen jalkapalloilija.
Jalkapallomaajoukkue

Maeda debytoi Japanin maajoukkueessa elokuussa 1975. Hän on pelannut 65 maaottelua ja tehnyt niissä 11 maalia.
Aiheesta muualla

National Football Teams
Hillman

Hillman Minx
Hillman on brittiläinen automerkki, jonka ensimmäinen valmistaja oli vuonna 1907 perustettu Hillman Motor Car Company. Yrityksen toimipaikka oli Englannissa Ryton-on-Dunsmoressa lähellä Coventrya. Ennen vuotta 1907 yritys oli valmistanut polkupyöriä. Humber hankki Hillmanin omistukseensa 1929, mutta Hillman oli yhä käytössä Rootes Groupin päämerkkinä vuodesta 1931, jolloin se hankki Humberin, vuoteen 1967, jolloin vuorostaan Chrysler otti Rootesin haltuunsa. Merkki oli Chryslerilla käytössä vuoteen 1976. Erinäisten yritysjärjestelyjen seurauksena nimen Hillman omistaa nyt Peugeot.
Suomessa myytiin Hillman-autoja toisen maailmansodan jälkeisistä vuosista 1970-luvulle saakka. Hillman oli muiden brittiläisten automerkkien ohella erityisen yleinen 1950- ja 1960-luvuilla. Sen myyntimalleja olivat Minx, Super Minx, Imp ja Hunter. Merkkiä edusti vuodesta 1935 Autola Oy, joka 1954 tuli osaksi Wihuri-yhtymää. 1960-luvun lopulla Hillman-merkin maine huononi monivikaisen Imp-mallin myötä niin, että Suomen markkinoilla nimeksi vaihtui Sunbeam. Kansan suussa oli ehtinyt syntyä hokema ”Parempi ilman kuin Hillman.”
Käännös suomeksi
Hiivaniemi

Urho Kekkosen Paarmakallion tilan muistomerkki.
Hiivaniemi on ennen sotia Vahvialaan kuulunut kylä, jonka Suomen puolelle jäänyt osa liitettiin Lappeen kuntaan vuonna 1946. Nykyisin kylä on kuntaliitosten myötä osa Lappeenrannan kaupunkia.
Urho Kekkonen omisti ennen sotia Paarmakallio-nimisen maatilan Hiivaniemessä, mutta tila jäi  Neuvostoliitolle luovutetulle alueelle.
Aiheesta muualla

Kuva: Telkjärven maisemaa Vahvialan Hiivaniemessä
Lappeenranta
| --- | --- |
Kaupunginosat:  Ahvenlampi • Alakylä • Hakali • Harapainen • Hartikkala • Hiekkapelto • Hiessilta • Honkalahti • Hyrymäki • Ihalainen • Kanavansuu • Karhuvuori • Kariniemi • Kaukas • Keskus • Kesola • Kesämäki • Kimpinen • Kivisalmi • Korvenkeskus • Kourula • Kuusela • Kuusimäki • Kylpylä • Laihia • Lampikangas • Lapvesi • Lauritsala • Lavola • Leiri • Lentokenttä • Lepola • Linnoitus • Lintukangas • Mattila • Mustola • Myllymäki • Mälkiä • Mäntylä • Nuijamaa • Pajarila • Pallo–Tyysterniemi • Parkkarila • Peltola • Pulp • Putkinotko • Pöyhiänniemi • Rauha • Reijola • Ruoholampi • Rutola • Sammonlahti • Selkäharju • Skinnarila • Suolahti • Taikinamäki • Tirilä • Tykki–Kiviharju • Uus-Lavola • Vesivalo • Voisalmi • Ylämaa
Kyliä:  Hanhijärvi • Hiivaniemi • Kansola • Konnunsuo • Kontu • Leino • Louko • Moisio • Ravattila • Raippo • Ruokola • Rännikorpi • Simola • Sirkjärvi • Vainikkala
Muita alueita:  Huhtiniemi • Joutseno • Nuijamaa • Pikisaari • Ylämaa
Vahvialan kylät
Hanhijoki  • Hiivaniemi • Houni • Hovinmaa • Huotari • Häsälä • Järvenpää • Kintere • Koskela • Louko • Löytömäki • Nurmi • Rakkola • Rakkolanjoki • Sipilä • Sydänmaa • Tervajoki • Tervajärvi • Vahviala • Vanhakylä
Harvey Kurtzman

Harvey Kurtzman (3. lokakuuta 1924 Brooklyn, New York – 21. helmikuuta 1993) oli yhdysvaltalainen sarjakuvataiteilija ja toimittaja. Hänet tunnetaan myös nimellä H. Kurtz.
Parhaiten Kurtzman tunnetaan Mad-lehden toisena perustajana. Hän on kuuluisa myös pitkäaikaisesta satiirisarjakuvasta Little Annie Fanny, jota hän ja Will Elder tekivät Playboy-lehteen vuosina 1962–1988.
Grigori Rodtšenkov

Grigori Mihailovitš Rodtšenkov (ven. Григо́рий Миха́йлович Ро́дченков; s. 24. lokakuuta 1958, Moskova) on Venäjän kansallisen antidopinglaboratorion entinen johtaja. Hän on Venäjällä persona non grata, ja Venäjän presidentti Vladimir Putin on antanut hänestä pidätysmääräyksen. Rodtšenkovin asianajajat ovat todenneet, että hän on Kremlin tappolistalla viiden tärkeimmän maalitaulun joukossa.
Vuonna 2015 Maailman antidopingtoimisto WADA sai selville, että Rodtšenkov oli “keskiössä positiivisten dopingtestien peittelyssä”, hän muun muassa keräsi urheilijoilta rahaa vastineeksi positiivisten dopingtestien peittelystä ja rikkoi WADAn sääntöjä tuhoamalla 1 417 virtsanäytettä.  Rodtšenkov nousi otsikoihin vuonna 2016, kun The New York Times oli haastatellut häntä ja julkaissut artikkelin, jossa kerrottiin valtiojohtoisesta dopingohjelmasta Venäjällä. Rodtšenkov kertoi, että hän oli suunnitellut kolmen dopingaineen cocktailin ja sekoittanut sen viinaan ja juottanut sitä kymmenille urheilijoille vuoden 2014 talviolympialaisissa Sotšissa. Itsenäinen McLarenin raportti vahvisti Rodtšenkovin kertomat asiat, ja tämä johti siihen, että Venäjä suljettiin osittain pois vuoden 2016 kesäolympialaisista ja kokonaan pois vuoden 2018 talviolympialaisista. Paljastustensa jälkeen Rodtšenkov on asunut salaisissa paikoissa.
Rodtšenkov ja hänen yhteytensä Venäjän dopingiin olivat aiheena Netflixin vuoden 2017 dokumenttielokuvassa Käry, joka voitti parhaan dokumentin Oscar-palkinnon vuoden 2018 Oscar-gaalassa.
Elämä ja ura

Grigori Rodtšenkov opiskeli Moskovan valtionyliopistossa ja suoritti siellä tohtorintutkinnon kemiassa. Heinäkuusta 2006 aina marraskuuhun 2015 hän työskenteli johtajana Venäjän Antidopingkeskuksessa, joka on ainoa WADAn hyväksymä laboratorio Venäjällä.
Elämä ja ura > Vuoden 2011 dopingtutkimukset

Vuonna 2011 Venäjän viranomaiset aloittivat tutkinnan Rodtšenkovin sisaresta Marina Rodtšenkovasta, jonka epäiltiin ostaneen ja pitäneen hallussaan dopingaineita. Hän tunnustikin, että oli aikonut myydä niitä urheilijoille. Myös Grigori Rodtšenkov pidätettiin tämän tutkinnan yhteydessä ja häntä kuulusteltiin dopingaineitten hankinnasta ja myynnistä. Syytteistä häntä vastaan luovuttiin, mutta hänen sisarensa tuomittiin ja hän joutui vankilaan joulukuussa 2012.
Tuohon aikaan Rodtšenkov toimi Venäjän kansallisen antidopinglaboratorion johtajana. Vuoden 2013 kesä- tai heinäkuussa brittiläinen journalisti Nick Harris ilmoitti Kansainväliselle olympiakomitealle ja WADAlle Rodtšenkovia koskeneesta epäilyksestä, mutta ilmeisesti tätä ilmoitusta ei pidetty merkittävänä. Rodtšenkov on kertonut, että häntä ei passitettu vankilaan vuonna 2012, koska hänet oli valittu hoitamaan Venäjän urheilijoiden dopingin käyttöä vuoden 2014 talviolympialaisissa Sotšissa.
Reaktioita

Sotšissa järjestettyjen vuoden 2014 talviolympialaisten jälkeen Venäjän presidentti Vladimir Putin myönsi Rodtšenkoville Ystävyyden kunniamerkin. Vuonna 2016, kun dopingväitteistä oli raportoitu laajalti, Putin sanoi, että Rodtšenkov on “mies, jolla on skandaalimainen maine”.
McLarenin raportissa sanotaan, että Rodtšenkov oli “olennainen osa salaliitossa, jossa urheilijoilta kiristettiin rahaa, jotta heidän dopingtestiensä tuloksia peiteltäisiin”. Siinä myös sanottiin, että Rodtšenkov oli puhunut totta tutkimuksissa.
Marraskuussa 2017 KOK:n lautakunta esitti seuraavan johtopäätöksen: “Olivatpa hänen motiivinsa mitkä tahansa ja olipa hän tehnyt mitä tahansa pahaa menneisyydessä, tri Rodtšenkov on puhunut totta, kun hän on kertonut siitä dopingnäytteiden peittelystä, jota hän johti.”
5.12.2017 kerrottiin, että Venäjä suljettaisiin pois vuoden 2018 talviolympialaisista. Tämän ilmoituksen jälkeen Jim Walden, joka toimi Rodtšenkovin juristina, antoi lausunnon, jossa kiiteltiin KOK:ta, sanoen, että KOK oli “antanut voimakkaan viestin siitä, että se ei tule sietämään mitään valtiojohtoista huijausohjelmaa, ei minkään valtion taholta”.
»Kuten maailma on nähnyt, tri Rodtšenkov on todistanut uskottavalla ja vastaansanomattomalla tavalla, että Venäjällä on valtiojohtoinen dopingohjelma. […] Venäjän jatkuvilla protesteilla ei ole minkäänlaista uskottavuutta, ja sen kyvyttömättömyys esittää mitään todistusaineistoa vain vahvistaa epäilykset korkealla tasolla tapahtuneesta huijauksesta.»
Venäjän dopingohjelma ja Rodtšenkovin työ siinä tuli esiin Yhdysvaltain ETYK-komissiossa Washingtonissa 22.2.2018. Sen kuulustelussa lakimies Walden kertoi Rodtšenkovin työstä yksityiskohtaisesti ja sanoi, että WADAn ja KOK:n tulisi tehdä enemmän töitä urheilun maineen palauttamiseksi.
Huolimatta McLarenin raportissa esitetyistä tiedoista KOK palautti syyskuussa 2018 Venäjälle oikeudet osallistua kansainvälisiin urheilukilpailuihin. USA Today -lehdessä julkaistun pääkirjoituksen mukaan Rodtšenkov kertoi olleensa tyrmistynyt kuultuaan tästä ja sanoi päätöksen olevan “katastrofaalinen”. Hänen juristinsa Jim Walden antoi lausunnon hänen puolestaan, sanoen että kilpailuoikeuksien palauttaminen Venäjälle oli “olympiahistorian suurin petos puhtaita urheilijoita kohtaan”. Rodtšenkov pelkää edelleen henkensä vuoksi, ja hän asuu salaisessa paikassa.[lähde? ]